Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: 148/2008. (V. 26.) Korm. rendelet módosítása
Paragraph Index: 2204

11. § Az R2. 32. § (1) bekezdése helyébe a következõ rendelkezés lép: „(1) A támogatási szerzõdések végrehajtásának és a kötelezettségvállalás teljesítésének ellenõrzését az Államkincstár és az érintett ügynökség együttesen végzi. Ellenõrzések lefolytatására a miniszter is jogosult. A pályázat benyújtásától a projekt 33. § (2) bekezdése szerinti lezárásáig tartó idõszakban – a pályázóval, kedvezményezettel történt elõzetes egyeztetést követõen – bármikor az Államkincstár és az ügynökség közösen együttmûködve helyszíni ellenõrzést folytathat le. A fejlesztés megvalósítását követõen, a projekthez kapcsolódó utolsó pénzügyi elszámolás benyújtása után legfeljebb 3 hónapon belül az Államkincstár és az ügynökség közösen együttmûködve utóellenõrzést végez. Az utóellenõrzés során felvett jegyzõkönyvben a kedvezményezettet nyilatkoztatni kell arról, hogy a fel nem használt támogatásról véglegesen lemond. Amennyiben a támogatási szerzõdés keretében a kedvezményezett fenntartási, foglalkoztatási vagy adózás elõtti eredmény növelése iránt kötelezettséget vállalt, az Államkincstár és az ügynökség ezen kötelezettségek idõtartama során évente ellenõrzi a támogatási szerzõdésben vállaltak teljesítését. A projekt záró ellenõrzését a kedvezményezett által vállalt, legkésõbb véget érõ kötelezettségvállalás végét követõ hatodik hónap végéig kell végrehajtani.”

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes